CELEX: 62006CA0311
Language: et
Date: 2009-01-29 00:00:00
Title: Kohtuasi C-311/06: Euroopa Kohtu (teine koda) 29. jaanuari 2009 . aasta otsus (Consiglio di Stato (Itaalia) eelotsusetaotlus) — Consiglio Nazionale degli Ingegneri versus Ministero della Giustizia, Marco Cavallera (Diplomite tunnustamine — Direktiiv 89/48/EMÜ — Haridust tõendava dokumendi samaväärseks tunnistamine — Insener)

21.3.2009   
            
            
               ET
            
            
               Euroopa Liidu Teataja
            
            
               C 69/3
            
         Euroopa Kohtu (teine koda) 29. jaanuari 2009. aasta otsus (Consiglio di Stato (Itaalia) eelotsusetaotlus) — Consiglio Nazionale degli Ingegneri versus Ministero della Giustizia, Marco Cavallera
   (Kohtuasi C-311/06) (1)
   
   (Diplomite tunnustamine - Direktiiv 89/48/EMÜ - Haridust tõendava dokumendi samaväärseks tunnistamine - Insener)
   (2009/C 69/03)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Hageja: Consiglio Nazionale degli Ingegneri
   
      Kostja: Ministero della Giustizia, Marco Cavallera
   Kohtuasja ese
   Eelotsusetaotlus — Consiglio di Stato — Nõukogu 21. detsembri 1988. aasta direktiivi vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (EÜT 1989, L 19, lk 16; ELT eriväljaanne 05/01, lk 337) tõlgendamine — Kohaldatavus Itaalia kodaniku puhul, kes on pärast tema inseneridiplomi samaväärseks tunnistamist kantud Hispaania kutseühingu registrisse, kuigi ta ei ole Hispaanias sellel kutsealal kunagi töötanud, ja kes Hispaanias väljastatud kutsealal tegutsemise õigust tunnustava dokumendi alusel taotleb enda kandmist Itaalia kutseühingu registrisse
   Resolutiivosa
   Vastuvõtvas liikmesriigis reguleeritud kutsealal tegutsemise õiguse saamiseks ei saa nõukogu 21. detsember 1988. aasta direktiivi (vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta) normidele tugineda niisuguse haridust tõendava dokumendi omanik, mille on välja andnud teise liikmesriigi ametiasutus ja mis ei tõenda ühegi selle liikmesriigi haridussüsteemile vastava õppekava täitmist, ühegi eksami sooritamist ega selles liikmesriigis saadud kutsealast töökogemust.
   
      (1)  ELT C 249, 14.10.2006.